**RANGOS SUTARTIES Nr.S25-\_\_\_**

**SPECIALIOJI DALIS**

Vilnius 202\_\_ m. \_\_\_\_\_\_\_\_\_ \_\_\_ d.

Sutarties šalys:

**užsakovas**

|  |  |
| --- | --- |
| **Pavadinimas** | UAB „Vilniaus apšvietimas“ |
| **Buveinės adresas** | Elektrinės g. 1, LT-03151 Vilnius |
| **Juridinio asmens kodas** | 120125820 |
| **PVM mokėtojo kodas** | LT201258219 |
| **Banko sąskaita** |  |
| **Atstovas ir atstovavimo pagrindas** |  |
| **Telefonas** | [+37052496127](callto:+37052496127) |
| **El. pašto adresas** | [informacija@vilniausapsvietimas.lt](mailto:informacija@vilniausapsvietimas.lt) |

**RANGOVAS**

|  |  |
| --- | --- |
| **Pavadinimas** |  |
| **Buveinės adresas** |  |
| **Juridinio asmens kodas** |  |
| **PVM mokėtojo kodas** |  |
| **Banko sąskaita** |  |
| **Atstovas ir atstovavimo pagrindas** |  |
| **Telefonas** |  |
| **El. pašto adresas** |  |

Pagal Pirkimą:

|  |  |
| --- | --- |
| **Pirkimo pavadinimas** |  |
| **Pirkimo Nr.** |  |

1. **SUTARTIES DALYKAS (Sutarties BD 4 skyrius)**
   1. Rangovas įsipareigoja savo rizika ir savo medžiagomis (išskyrus Darbų vykdymui reikalingas pagrindines medžiagas, kurios nurodytos Techninėje specifikacijoje, kurias tiekia Užsakovas)atlikti **avarinių šviestuvų stulpų ir požeminių kabelio linijų keitimo darbus su dangų atstatymu** (toliau – **Darbai**), aprašytus šios Sutarties 2 priede „Techninė specifikacija“ (toliau – **Techninė specifikacija**), ir perduoti šių Darbų rezultatą Užsakovui, o Užsakovas įsipareigoja priimti tinkamai atliktus Darbus ir sumokėti už juos Sutartyje nurodytomis sąlygomis ir tvarka*.*
   2. Ši Sutartis sudaryta pasibaigus aukščiau nurodytam Pirkimui, kuriame Rangovo Pasiūlymas buvo pripažintas laimėtoju.
   3. Darbai atliekami Vilniaus mieste.
2. **DARBŲ APIMTIS IR KAINA (Sutarties BD 5 skyrius)**
   1. Pagal šią Sutartį atliekamų Darbų sąrašas yra nurodytas Techninėje specifikacijoje. Tikslūs Darbų kiekiai ir apimtys bus detalizuota Užsakovo pagal Darbų poreikį teikiamuose atskiruose užsakymuose (toliau – **Užsakymas**) (Sutarties 5 priedas).
   2. Užsakovas yra pasirinkęs fiksuoto įkainio kainodaros būdą:
      1. Užsakovas moka Rangovui už faktiškai ir kokybiškai atliktus Darbus pagal šios Sutarties 3 priede „Pasiūlymas“ nurodytus Darbų įkainius. 1.300.000,00 EUR (vienas milijonas trys šimtai tūkstančių eurų 00 ct), plius taikytinas PVM, kuris sudaro 273.000,00 EUR (du šimtai septyniasdešimt trys tūkstančiai eurų 00 ct), viso (su PVM) – 1.527.000,00 EUR (vienas milijonas penki šimtai dvidešimt septyni tūkstančiai eurų 00 ct). Užsakovas neįsipareigoja Rangovui sumokėti visą šiame punkte nurodytą Maksimalią Sutarties vertę ir/ ar bet kokios jos dalies. Rangovui bus sumokama tik už faktiškai atliktus Darbus.
   3. Sutarties galiojimo metu atsiradus Užsakovo poreikiui įsigyti Sutartyje nenumatytus, tačiau su Pirkimo objektu / Sutarties dalyku susijusius darbus (kitokių charakteristikų / parametrų ar identiško / panašaus naudojimo) (toliau – **Nenumatyti darbai**), jie gali būti įsigyjami šioje Sutartyje nustatyta tvarka, pagal Rangovo SISTELA įkainius SĄMATA programine įranga parengtą ir iš anksto suderintą su Perkančiuoju subjektu sąmatą. Nenumatytų darbų išlaidos gali sudaryti ne daugiau nei 10 (dešimt) proc. Maksimalios Sutarties vertės be PVM, nurodytos Sutarties SD 2.2. punkte.
   4. Maksimali Sutarties vertė/Darbų įkainiai (Eur be PVM) Sutarties galiojimo laikotarpiu gali būti perskaičiuojami atsižvelgiant į darbo apmokėjimo, įrenginių, statybos produktų ir kitų darbų sudedamųjų̨ dalių sąnaudų pokyčius (bendras kainų lygio kitimas) pagal bendrą kainų lygio kitimą tokia tvarka:
      1. Indeksas – Valstybės duomenų agentūros Oficialiosios statistikos portalo1 (**https://osp.stat.gov.lt/** ) skelbiamas mėnesinis statybos sąnaudų̨ elementų kainų̨ indeksas („Inžineriniai statiniai“);
      2. Indeksavimo laikotarpis – tai laikotarpis, per kurį Indeksas pakinta tiek, kad turi būti perskaičiuojama  
         Maksimali Sutarties vertė / įkainis. Indeksavimo laikotarpio pradžia laikomas tas mėnuo, kurį buvo sudaryta  
         Sutartis, arba Sutarties pakeitimo, atliekant Sutarties kainos indeksavimą, mėnuo. Indeksavimo laikotarpis  
         negali būti trumpesnis kaip 6 (šeši) kalendoriniai mėnesiai (pirmą kartą perskaičiavimas galimas ne ankščiau  
         kaip praėjus 6 (šešiems) mėnesiams po Sutarties įsigaliojimo, kiti perskaičiavimai gali būti atliekami ne dažniau kaip kas 6 mėn. nuo paskutinio perskaičiavimo pagal šį punktą dienos);
      3. Maksimali Sutarties vertė / Darbų įkainis gali būti perskaičiuojama (-i), kai Indekso pokytis yra ne mažesnis kaip 5 proc. nuo Sutarties pasirašymo, arba nuo paskutinio kainos indeksavimo;
      4. Maksimalios Sutarties vertė /Darbų įkainis perskaičiuojama(-i) bet kuriai iš Šalių pateikus kitai Šaliai pasiūlymą raštu perskaičiuoti Maksimalią Sutarties vertę / įkainį. Pasiūlyme turi būti nurodytas Maksimalios Sutarties vertės / įkainio perskaičiavimui naudojamas Indeksavimo laikotarpis bei Indeksavimo laikotarpio pabaigos Indeksas. Jeigu Šalies pasiūlyme nėra nurodytas Indeksavimo laikotarpio pabaigos indeksas, tai laikoma, kad Indeksavimo laikotarpio pabaiga yra tas mėnuo, kurį Šalis pateikė pasiūlymą.
      5. Maksimali Sutarties vertė / įkainis perskaičiuojama pagal žemiau nurodytą formulę:

Perskaičiuota Maksimali Sutarties vertė / įkainis = PD+((SK – PD)\*(IPb / IPr)), kur:

PD – iki prašymo pateikimo Užsakovo priimtų Darbų vertė, neįskaitant Pakeitimo pagrindu  
priimtus papildomus darbus (jeigu tokių būtų), be PVM;

SK – perskaičiavimo metu galiojanti Maksimali Sutarties vertė / įkainis atėmus Pakeitimo pagrindu  
atsisakytus darbus (jeigu tokių būtų) be PVM;

IPr – Indeksavimo laikotarpio pradžios Indeksas;

IPb – Indeksavimo laikotarpio pabaigos Indeksas (nurodytas Šalies prašyme).

* + 1. Perskaičiuota Maksimali Sutarties vertė / Darbų įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip. *(jei taikoma)* Už Darbus, užsakytus iki susitarimo dėl Darbų įkainių perskaičiavimo pasirašymo dienos, Užsakovas apmoka taikant iki tol galiojusius Darbų įkainius, o už Darbus, užsakytus po susitarimo pasirašymo dienos, Rangovui bus apmokama taikant perskaičiuotus Darbų įkainius.
    2. Perskaičiavimas įforminamas Šalių pasirašomu susitarimu, kuriame užfiksuojami perskaičiuoti Darbų įkainiai ir šio perskaičiavimo įsigaliojimo sąlygos.

1. **DARBŲ KOKYBĖ IR GARANTINIAI ĮSIPAREIGOJIMAI (Sutarties BD 6 skyrius)**
   1. Rangovui Sutartyje nustatytu terminu nepašalinus atitinkamų Darbų defektų (trūkumų), Rangovas, Užsakovui pareikalavus, moka Užsakovui 150,00 EUR (vienas šimtas penkiasdešimt eurų 00 ct) baudą už kiekvieną pavėluotą dieną.
2. **RANGOVO TEISĖ PASITELKTI TREČIUOSIUS ASMENIS (SUBRANGA), JUNGTINĖ VEIKLA (Sutarties BD 8 skyrius)**
   1. Sutartis vykdoma Pasiūlyme nurodytos jungtinės veiklos sutarties pagrindu TAIP/NE
      1. (jeigu TAIP) šių jungtinės veiklos partnerių: \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_. Pagrindiniu jungtinės veiklos partneriu yra paskirtas \_\_\_\_\_\_\_\_\_\_\_\_\_\_\_, kuris visų partnerių vardu yra deleguotas ryšiams su Užsakovu, Darbų perdavimui bei atsiskaitymams pagal Sutartį (t. y. visos sąskaitos yra išrašomos ir pateikiamos Užsakovui pagrindinio partnerio vardu, o Užsakovas visus mokėjimus pagal Sutartį vykdo tik pagrindiniam partneriui).
   2. Šios Sutarties vykdymui Rangovas pasitelkia savo Pasiūlyme nurodytus trečiuosius asmenis (subranga) – pasitelkia *(jeigu nurodyta Pasiūlyme)*/nepasitelkia *(jeigu nenurodyta Pasiūlyme)*.
3. **DARBŲ ATLIKIMO TERMINAI IR PRIĖMIMO TVARKA (Sutarties BD 9 skyrius)**
   1. Rangovas Darbus pradeda vykdyti iš Užsakovo gavęs Užsakymą, Techninėje specifikacijoje nurodyta tvarka.
   2. Galutinio perdavimo akto pasirašymo data nurodyta Rangovui pateiktame Darbų užsakyme.
   3. Atlikti Darbai Užsakovo priimami tik užbaigus Darbus, nurodytus Užsakovo Užsakyme, Užsakovui pasirašius Darbų perdavimo aktą (Sutarties 6 priedas) ir Darbų ir išlaidų apmokėjimo pažymą (Sutarties 7 priedas).
4. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 11 skyrius)** 
   1. Užsakovas Rangovo išrašytą ir pateiktą Sąskaitą apmoka per Sutarties BD numatytą 30 (trisdešimt) kalendorinių dienų terminą po Sąskaitos gavimo.
   2. Taikomas Užsakovo Rangovui už atliktus Darbus dalies mokėtinų sumų sulaikymas: **NE**.
5. **SUTARTIES ĮVYKDYMO UŽTIKRINIMAS. DRAUDIMAS (Sutarties BD 14 skyrius)** 
   1. Rangovas turi pateikti Užsakovui tokį Sutarties įvykdymo užtikrinimą:
      1. forma – neatšaukiama, pirmo pareikalavimo banko, kitos kredito įstaigos garantija / draudimo bendrovės išduotas laidavimo draudimo raštas ar piniginis užstatas;
      2. užtikrinimo suma – 39.000,00 EUR (trisdešimt devyni tūkstančiai eurų, 00 ct);
      3. Sutarties įvykdymo užtikrinimo pateikimo terminas – per 10 (dešimt) darbo dienų po Sutarties pasirašymo.
   2. Rangovo civilinės atsakomybės draudimo suma: ne mažiau 43.400,00 EUR (keturiasdešimt trys tūkstančiai keturi šimtai eurų, 00 ct) vienam draudžiamajam įvykiui.
6. **SUTARTIES ĮSIGALIOJIMAS IR GALIOJIMAS (Sutarties BD 2.1 punktas)**
   1. Ši Sutartis įsigalioja taip, kaip numatyta Sutarties BD 2.1 punkte.
   2. Sutartis galioja taip, kaip numatyta Sutarties BD 2.1 punkte.
   3. Darbai pagal šią Sutartį gali būti užsakomi iki kol bus pasiekta šios Sutarties SD 2.2 punkte nurodyta Maksimali Sutarties vertė, tačiau ne ilgiau nei 24 (dvidešimt keturi) mėnesiai.
   4. Sutartis gali būti pratęsta: 1 kartą ne ilgiau kaip 12 (dvylikai) mėnesių.
   5. Sutarties pasibaigimas ar nutraukimas neturi įtakos ginčų nagrinėjimo tvarką nustatančių ir kitų Sutarties sąlygų galiojimui, jeigu šios sąlygos pagal savo esmę išlieka galioti ir po Sutarties pasibaigimo, t. y. kokybės garantijos, atsakomybės ir pan.
7. **SPECIALIOSIOS SĄLYGOS**
   1. Sutarčiai taikomos aplinkosauginės priemonės: TAIP.
      1. Darbų atlikimo laikotarpiu užtikrinti nustatytų kokybės vadybos sistemos ir (arba) aplinkos apsaugos vadybos sistemos standartų laikymąsi ir turėti tą patvirtinančius dokumentus;
      2. *(taikoma, jei Rangovo pasiūlyme nurodytas (pažymėtas) įsipareigojimas, kad Darbai bus atliekami pagrindinėmis transporto priemonėmis (kasimo technika, krovininiai automobiliai), kurios atitinka EURO 6 arba STAGE V standarto (arba lygiaverčio) reikalavimus)*. Sutarties vykdymo metu Rangovas privalo užtikrinti pasiūlyme pirkimui nurodyto ekonominio naudingumo vertinimo kriterijaus, kuris, įskaitant, bet neapsiribojant, laikomas esmine Sutarties sąlyga, įgyvendinimą. Pasiūlyme pirkimui nurodytas ekonominio naudingumo vertinimo kriterijus: Darbai **bus** atliekami pagrindinėmis transporto priemonėmis (kasimo technika, krovininiai automobiliai) kurios atitinka EURO 6 arba STAGE V standarto (arba lygiaverčio) reikalavimus). Sutarties vykdymo metu Užsakovas tikrins šio reikalavimo laikymąsi (išduodamas medžiagas, atvykdamas į pasirinktas darbų vykdymo vietas arba nuotoliniu būdu (videoskambučio metu).
   2. Sutarčiai taikomi socialiniai kriterijai: NE.
   3. Jei Sutarties vykdymui taikomi socialiniai kriterijai ir/ar aplinkosauginės priemonės, ir Rangovas, vykdydamas Sutartį, jų nesilaiko, Užsakovas užfiksavęs tokį pažeidimą taiko 100,00 (vieno šimto) EUR dydžio baudą ir Užsakovas nuo kitos dienos Rangovui taiko 0,1 (vienos dešimtosios)procento dydžio delspinigius nuo Sutarties vertės neįskaitant PVM už kiekvieną uždelstą kalendorinę dieną iki pažeidimo pašalimo bet ne daugiau kaip už 30 (trisdešimt) kalendorinių dienų.
8. **PRIEDAI**
   1. Prie šios Sutarties SD pridedami žemiau nurodyti priedai, kurie sudaro neatskiriamą Sutarties dalį:
      1. Kontaktiniai adresai pranešimams siųsti ir asmenys, atsakingi už sutarties vykdymą;
      2. Techninė specifikacija su 1 priedu - Darbų kiekių žiniaraščiu;
      3. Pasiūlymas;
      4. Rangos sutarties BD;
      5. Užsakymas darbų atlikimui;
      6. Perdavimo-priėmimo aktas;
      7. Darbų ir išlaidų apmokėjimo pažyma.
      8. Specialistų sąrašas.
9. **ŠALIŲ PARAŠAI**

|  |  |
| --- | --- |
| **Užsakovo vardu:**  **UAB „Vilniaus apšvietimas“** | **Rangovo vardu:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (parašas) | (parašas) |